16.1.2023
DA
Den Europæiske Unions Tidende
L 14/397
Bilag 11 - Tillæg 4
Påvisning af korrekt montering i køretøjer for så vidt angår motorer, der er typegodkendte som separate tekniske enheder Dette tillæg finder anvendelse, når fabrikanten anmoder om typegodkendelse af et køretøj med en godkendt motor for så vidt angår emissioner i overensstemmelse med dette regulativ.
I dette tilfælde kræves der, ud over monteringskravene i punkt 6 i dette regulativ, en påvisning af korrekt montering.
Denne påvisning foretages ved for den typegodkendende myndighed at forelægge et teknisk dossier med dokumentation, f.eks.
tekniske tegninger, funktionsanalyser og resultaterne af tidligere prøvninger.
I påkommende tilfælde og hvis fabrikanten ønsker det, kan den fremlagte dokumentation indbefatte monteringer af systemer eller komponenter i virkelige eller simulerede køretøjer, forudsat at fabrikanten kan forelægge dokumentation for, at den montering, der præsenteres, svarer til den standard, der vil blive opnået ved produktion.
Påvisningen skal vedrøre overensstemmelsen af følgende elementer med kravene i dette bilag: a) monteringen i køretøjet for så vidt angår dets kompatibilitet med motorsystemet (hardware, software og kommunikation) b) advarsels- og ansporingssystemerne (f.eks.
piktogrammer, aktiveringsdiagrammer osv.)
c) reagensbeholderen og de elementer (f.eks. sensorer), der er monteret i køretøjet med henblik på overensstemmelse med kravene i dette bilag.
Korrekt aktivering af advarsels- og ansporingssystemerne og af informationslagringssystemer og interne og eksterne kommunikationssystemer kan kontrolleres.
Kontrol af disse systemer må ikke kræve demontering af motorsystemet eller komponenter eller medføre en unødig prøvningsbyrde ved at kræve processer som f.eks.
ændring af ureakvaliteten eller drift af køretøjet eller motoren i lang tid.
For at mindske byrden for køretøjsfabrikanten skal der om muligt vælges elektriske udkoblinger og simulering af tællere med et højt antal driftstimer som kontrol af disse systemer.